**Lp Signe Viimsalu**

**Maksejõuetuse teenistuse juhataja**

**Konkurentsiamet**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 16.12.2024 | nr | 2-24-14282 |

**Ettepanek**

Harju Maakohtu menetluses on tsiviilasi nr 2-24-14282, IN Profit OÜ (likvideerimisel; registrikood 14536566) pankroti väljakuulutamiseks. 16.10.2024. a nimetas kohus võlgniku ajutiseks pankrotihalduriks Svetlana Pildeni. Ajutise halduri aruande kohaselt on võlgnikul kohustusi kokku summas 123 520,79 eurot (lisanduvad viivised), vara võlgnikul ei ole. Võttes arvesse kohustuste mahtu ning majandustegevuse puudumist, puuduvad tervendamise ning saneerimise perspektiivid.

Kohus teatas 22.11.2024. a väljaandes Ametlikud Teadaanded võimalusest maksta pankrotimenetluse kulude katteks deposiidina 4200 eurot. Võlgnik, võlausaldaja ega kolmas isik seda võimalust ei kasutanud, seega esineb alus menetluse lõpetamiseks raugemise tõttu PankrS § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 16. jaanuariks 2025. a e-posti aadressil hmktallinn.menetlus@kohus.ee, märkides ära ka käesoleva tsiviilasja numbri 2-24-14282.

Lugupidamisega

/digitaalselt allkirjastatud/

Karin Sonntak

kohtunik